IуэхуфIхэр ди куэдщ
ГъэщIэгъуэну икIи гукъинэжу Мэшыкъуэ бгы лъапэм деж щагъэлъэпIащ Шэшэн Республикэм и махуэр.
ГуфIэгъуэр даIыгъыну зэхуэсым зыкърагъэхьэлIащ Урысей Федерацэм и Къэрал Думэм и депутат Селимханов Магомед, Шэшэн Республикэм и Правительствэм и унафэщIым и къуэдзэ Байтазиев Муслим, а щIыналъэм и министр-хэу Ибрагимов Исарэ Умаров Джамбулатрэ.
— Республикэм и Iэтащхьэ Кадыров Рамзан къыхилъхьауэ ди щIыпIэм щолажьэ еджапIэ нэхъыщхьэхэр ехъулIэныгъэфIхэр зиIэу къэзыуха студентхэр лэжьапIэ IэнатIэхэмкIэ къызэгъэпэщыным хуэгъэпса программэ, — жиIащ Байтазиев Муслим. — Апхуэдэуи ныбжьыщIэхэм Iэмал яIэщ хамэ къэралхэм кIуэуэ щеджэну. Абы-хэм зрагъэгъуэта щIэныгъэ куур къагъэзэжа нэужь, ди щIына- лъэм и зыужьыныгъэм къыхуэщхьэпэнущ. ЩIалэгъуалэм я зэфIэкIым зрагъэужьынумэ, апхуэдэ IуэхуфIхэр ди куэдщ, псори зэлъытар езы ныбжьыщIэхэрщ.
Умаров Джамбулат къызэрыхигъэщамкIэ, щIалэгъуалэм пап-щIэ турист центр Шэшэным къыщызэрагъэпэщыну я мурадщ. Абыхэм я къалэн нэхъыщхьэхэм хохьэ турист лъагъуэщIэхэр къызэIухыныр, абы хамэ къэралхэм щыщ ныбжьыщIэхэри дегъэхьэхыныр.
«Чеченэтно» Хасэм и IэщIагъэлIхэм къабгъэдэкIыу хуейм щагъэлъэгъуащ пхъэм, керамикэм, упщIэм къыхэщIыкIа хьэпшыпхэр. НыбжьыщIэхэм я щIэныгъэ-техникэ лэжьыгъэ купщIафIэхэр утыку кърахьащ. Щэнхабзэм дихьэх щIалэгъуалэми кърихьэлIахэм я нэгу зрагъэужьащ я уэрэдхэмрэ къафэ дахэхэмкIэ.
Шэшэн Республикэм и махуэшхуэр зэхуащIыжащ спорт зэхьэзэхуэхэмкIэ, кавказ джэгукIэ зэмылIэужьыгъуэхэмкIэ.
Табыщ Динарэ.
